钦定古今图书集成/理学汇编/学行典/第193卷 > 周定
## 钦定古今图书集成/理学汇编/学行典/第193卷 > 周定

按《永丰县志》：“周定，字仲康。父天诰，字子敬，宋进士，任
延平府尹。始居永丰之南门。母张氏生定，继姜氏生
安宁守三子。姜性僻，别徙东里湖沿，留定独居南门。
定笃孝，晨起即趋候门外，入供洒扫，视膳服劳，深夜
始归，寒暑风雨无闲也。又力自铢积，以为滫瀡具，久
而弥挚。洪武辛亥九月，天忽雨金，其家文曰‘天赐孝’”
子周定。定闻之官，官曰：“天赐也。”以分乡里，乡里曰：“天
赐也。”皆不敢取。乃上其数于朝而博施焉。子孙奕世，
书香不坠，遂为丰巨族云。